b'\n_START_ARTICLE_\nSemikarbatsidi\n_START_SECTION_\nOminaisuudet, valmistus ja k\xc3\xa4ytt\xc3\xb6\n_START_PARAGRAPH_\nSemikarbatsidi on kiinte\xc3\xa4n\xc3\xa4 v\xc3\xa4rit\xc3\xb6nt\xc3\xa4 ainetta ja se liukenee hyvin veteen ja etanoliin. Vesiliuokset ovat heikosti em\xc3\xa4ksisi\xc3\xa4._NEWLINE_Semikarbatsidia valmistetaan yleens\xc3\xa4 urean ja hydratsiinin v\xc3\xa4lisell\xc3\xa4 reaktiolla. Mik\xc3\xa4li ureaa on selv\xc3\xa4sti ylim\xc3\xa4\xc3\xa4rin, muodostuu tuotteena hydratsodikarbonamidia. Muita tapoja valmistaa sit\xc3\xa4 ovat hydratsiinisulfaatin ja kaliumsyanaatin v\xc3\xa4linen reaktio tai nitrourean pelkistys._NEWLINE_Semikarbatsidi on nukleofiilinen yhdiste ja reagoi elektrofiilien, esimerkiksi aldehydien ja ketonien kanssa. N\xc3\xa4in voidaan valmistaa semikarbatsoneja. Yhdistett\xc3\xa4 voidaan k\xc3\xa4ytt\xc3\xa4\xc3\xa4 my\xc3\xb6s TLC-levyjen visualisointiin. Se muodostaa \xce\xb1-ketokarboksyylihappojen kanssa UV-valossa fluoresoivan yhdisteen.\n_START_SECTION_\nMyrkyllisyys\n_START_PARAGRAPH_\nSemikarbatsidin on osoitettu aiheuttavan hiirille sy\xc3\xb6p\xc3\xa4kasvaimia, mutta sen karsinogeenisuudesta ihmiselle ei ole varmuutta. Semikarbatsidia on havaittu er\xc3\xa4iss\xc3\xa4 lasipurkkeihin pakatuissa elintarvikkeissa ja se on mahdollisesti per\xc3\xa4isin tiivisteest\xc3\xa4, jonka valmistuksessa on k\xc3\xa4ytetty atsodikarbonamidia.'